Slobodan Torović, direktor i osnivač savetodavne agencije „Integrum“

Diplomirao na Fakultetu za međunarodnu ekonomiju, (odsek Geoekonomija) Megatrend univerziteta, 2006. godine. Još kao student stekao više od tri godine neformalnog školovanja i radnog iskustva u Londonu i Vašingtonu, iz oblasti pregovaranja, međunarodnih finansija i ličnih finansija kao i iskustvo individualnog i timskog rada, liderske pozicije – organizovanje timova od 5 i više ljudi.

Sa 27 godina, povratkom na Balkan, ušao u sferu konsaltinga u oblasti ličnih finansija, investicionih fondova i međunarodnih finansijskih kretanja, prvo kao asistent a kasnije i kao ekspert na projektima regionalnog razvoja Agencije za rekonstrukciju EU. Osnivač i direktor kompanije „Integrum Consultants“ ([www.integrum.rs](http://www.integrum.rs/)), koja pruža savetodavne usluge širom Balkana iz sfere poslovne medijacije, ličnih finansija i nekonvencionalnog obrazovanja – treninzi poslovne engleske komunikacije i korespondencije, asertivne komunikacije i unapređenje poslovnih i komunikacijskih veština.

Uz individualnu saradnju sa klijentima kao i saradnju s Ambasadom SAD u Beogradu, imao više od 700 klijenata u raznim sferama poslovnih aktivnosti.